**HATÁROZATI JAVASLAT**

**…./2017. (I.30.) JTKB számú határozat**

1. Szombathely Megyei Jogú Város Közgyűlésének Jogi és Társadalmi Kapcsolatok Bizottsága a Szent Márton Emlékév keretében pénzeszköz-átadási megállapodással átadott támogatások szakmai és pénzügyi beszámolóját az előterjesztés 5. sz. melléklete szerinti tartalommal elfogadja az alábbiak kivételével:

Szombathelyi Médiaközpont Nonprofit Kft.:

* PR program **52.000,- Ft**
* Televíziós műsor **604.916,- Ft**

Szülőföld Kulturális és Örökségvédelmi Egyesület:

* Savaria Hétköznapjai – színjátszók versenye c. program **114.300,- Ft**
* Történelmi konferencia c. program **114.300,- Ft**
* Színes album kiadása Pozsonyi Szent Márton koronázó templomról c. program **228.600,- Ft**
* Savaria – Múlt a jelenben c. program **114.300,- Ft**
* Kalandozásaim Szent Márton korában c. program **166.300,- Ft**
* Szent Márton saruja – cipősdoboz akció program **742.702,- Ft.**

1. A Bizottság felkéri a polgármestert, hogy az 1. pont szerinti tételek tekintetében keresse meg a Belügyminisztériumot annak érdekében, hogy a támogatás elszámolása elfogadásra kerüljön.
2. Az 1. pont szerinti el nem fogadott elszámolások elfogadásáról a Belügyminisztérium véleménye alapján dönt a Bizottság.
3. **A Bizottság felszólítja a Szülőlföld Kulturális és Örökségvédelmi Szervezet elnökét, hogy az alábbi tételeket az Önkormányzat számlájára 30 napon belül fizesse vissza, tekintettel arra, hogy kifizetésük pénzforgalmilag nem bizonyított:**

* **Színes album kiadása a Pozsonyi Szent Márton koronázó templomról c. program 67.379,- Ft és 14.175,- Ft**
* **Szent Márton népszerűsítése határon túli magyar és magyarlakta településeken c. program 8.182,- Ft**

1. A Bizottság egyetért azzal, hogy a támogatott szervezetek által fel nem használt támogatások **(389.365,- Ft)**, valamint az Önkormányzat alszámláján realizált folyószámla kamat **(1.660,- Ft)** a Belügyminisztérium részére **a támogatási szerződésben foglaltak szerint** visszautalásra kerüljön.
2. A Bizottság felkéri a polgármestert, hogy a határozatban foglaltak szerint az elszámolást nyújtsa be a Belügyminisztérium felé.

**Felelős:** Dr. Puskás Tivadar polgármester

Koczka Tibor alpolgármester

Dr. Takátsné Dr. Tenki Mária, a Jogi és Társadalmi Kapcsolatok Bizottságának elnöke

Dr. Károlyi Ákos jegyző

(A végrehajtás előkészítéséért:

Dr. Bencsics Enikő, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője)

**Határidő:** 2017. január 31. /1., 2., 5., 6. pont vonatkozásában/

Belügyminisztérium javaslatát követő bizottsági ülés /3. pont vonatkozásában/

2017. március 2. /4. pont vonatkozásában/